Komission asetus (EY) N:o 2590/1999, annettu 8 päivänä joulukuuta 1999, Ranskan merentakaisten departementtien elävien nautojen ja siitoshevosten hankintajärjestelmän soveltamista koskevista yksityiskohtaisista säännöistä annettujen asetusten (ETY) N:o 2312/92 ja (ETY) N:o 1148/93 muuttamisesta



Virallinen lehti nro L 315 , 09/12/1999 s. 0007 - 0010



KOMISSION ASETUS (EY) N:o 2590/1999, annettu 8 päivänä joulukuuta 1999, Ranskan merentakaisten departementtien elävien nautojen ja siitoshevosten hankintajärjestelmän soveltamista koskevista yksityiskohtaisista säännöistä annettujen asetusten (ETY) N:o 2312/92 ja (ETY) N:o 1148/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 4 artiklan 5 kohdan, sekä katsoo seuraavaa: 1) Asetuksen (ETY) N:o 3763/91 4 artiklan soveltamiseksi on syytä vahvistaa se yhteisöstä peräisin olevien puhdasrotuisten nautaeläinten ja siitoshevosten määrä, jota varten myönnetään tukea merentakaisten departementtien tuotannon kehittämistarkoituksessa. 2) Näiden tuotteiden arvioidun hankintataseen sekä tuen määrät vahvistetaan komission asetuksissa (ETY) N:o 2312/92(3) ja (ETY) N:o 1148/93(4), sellaisina kuin ne ovat on viimeksi muutettuina asetuksella (EY) N:o 2727/98(5). Tämän vuoksi näiden asetusten liitteet olisi muutettava. 3) Ranskan merentakaisissa departementeissa voi ilmetä erityistarvetta puhdasrotuisten siitosnautaeläinten ja -hevosten hankintaan eri markkinointivuosien aikana. Tämän vuoksi Ranskan viranomaisille on syytä antaa lupa tiettyyn hallinnon joustavuuteen sallimalla tukitodistusten antaminen tiettyihin merentakaisiin departementteihin tarkoitetuille eläimille näille merentakaisille departementeille käytettävissä olevien enimmäismäärien lisäksi edellyttäen, että kaikkien neljän merentakaisen departementin käytettävissä olevaa enimmäismäärää noudatetaan. Ranskan viranomaisten on syytä toimittaa komissiolle tieto tapauksista, joissa todistukset on annettu tätä mahdollisuutta käyttäen, jotta erityistarpeet otettaisiin huomioon seuraavina vuosina. 4) Ranskan viranomaisten Ranskan merentakaisten departementtien tarpeista esittämien tietojen perusteella on syytä korvata asetuksen (ETY) N:o 2312/92 ja asetuksen (ETY) N:o 1148/93 liitteet tämän asetuksen liitteillä, joihin on lisätty puhdasrotuisten siitoshevosten toimitukset Ranskan merentakaiseen departementtiin Réunioniin. Tase vahvistetaan kalenterivuodeksi. 5) Yhteisön tuen vahvistamista koskevien edellytysten soveltamisesta nykyiseen markkinatilanteeseen ja erityisesti kyseisten tuotteiden hintoihin tai noteerauksiin yhteisön Euroopan puoleisessa osassa ja maailmanmarkkinoilla seuraa, että merentakaisten departementtien hankintatuki olisi vahvistettava puhdasrotuisille siitoseläimille liitteessä olevien määrien mukaisesti. 6) tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2312/92 liite III tämän asetuksen liitteellä I. 2 artikla Muutetaan asetus (ETY) N:o 1148/93 seuraavasti: 1) Korvataan 4 artiklan 1 a kohdan ensimmäisessä alakohdassa sanat "kaikkien kolmen merentakaisen departementin" sanoilla "kaikkien neljän merentakaisen departementin". 2) Korvataan liite tämän asetuksen liitteellä II. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä joulukuuta 1999. Komission puolesta Franz FISCHLER Komission jäsen (1) EYVL L 356, 24.12.1991, s. 1. (2) EYVL L 160, 26.6.1999, s. 80. (3) EYVL L 222, 7.8.1992, s. 32. (4) EYVL L 116, 12.5.1993, s. 15. (5) EYVL L 343, 18.12.1998, s. 4. LIITE I "LIITE III 1 OSA Yhteisöstä peräisin olevien puhdasrotuisten siitosnautojen toimitukset Réunioniin vuodeksi 2000 >TAULUKON PAIKKA> 2 OSA Yhteisöstä peräisin olevien puhdasrotuisten siitosnautojen toimitukset Guyanaan vuodeksi 2000 >TAULUKON PAIKKA> 3 OSA Yhteisöstä peräisin olevien puhdasrotuisten siitosnautojen toimitukset Martiniqueen vuodeksi 2000 >TAULUKON PAIKKA> 4 OSA Yhteisöstä peräisin olevien puhdasrotuisten siitosnautojen toimitukset Guadeloupeen vuodeksi 2000 >TAULUKON PAIKKA>" LIITE II "LIITE 1 OSA Yhteisöstä peräisin olevien puhdasrotuisten siitoshevosten toimitukset Guyanaan vuodeksi 2000 >TAULUKON PAIKKA> 2 OSA Yhteisöstä peräisin olevien puhdasrotuisten siitoshevosten toimitukset Martiniqueen vuodeksi 2000 >TAULUKON PAIKKA> 3 OSA Yhteisöstä peräisin olevien puhdasrotuisten siitoshevosten toimitukset Guadeloupeen vuodeksi 2000 >TAULUKON PAIKKA> 4 OSA Yhteisöstä peräisin olevien puhdasrotuisten siitoshevosten toimitukset Réunioniin vuodeksi 2000 >TAULUKON PAIKKA>"